ผีแดง ประเดิมแจ่ม ศึกแชมเปียนส์คัพ 2015
ประเดิมศึกอินเตอร์เนชั่นแนล แชมเปียนส์ คัพ 2015 อย่างสวยหรูด้วยการเอาชนะ คลับ อเมริกา ทีมดังจากเม็กซิโก ไป 1-0 สำหรับปิศาจแดง แมนเชสเตอร์ ยูไนเต็ด แม้จะไม่ได้เล่นดีเด่อะไรแต่การเริ่มต้นด้วยชัยชนะช่วยเรียกความมั่นใจให้กับทีมของ หลุยส์ ฟาน กัล ได้ไม่น้อย,กุนซือชาวดัตช์ ประเดิมนัดแรกด้วยระบบการเล่น 4-2-3-1 โดยแบ่งทีมเป็นสองชุด ในครึ่งแรกและครึ่งหลัง โดยครึ่งแรก ส่ง แซม จอห์นสโตน มือกาวดาวรุ่งลงสนามเป็นตัวจริง แนวรับ 4 คนจากซ้ายไปขวา ประกอบด้วย ลุค ชอว์, ดาร์ลีย์ บลินด์, ฟิลโจนส์ และแบ็กขวาหน้าหล่อที่เพิ่งย้ายมาใหม่อย่าง มัตเตโอ ดาร์เมียน ส่วนแดนกลางวาง ไมเคิล คาร์ริก คุมจังหวะเกมร่วมกับ มอร์แกน ชไนเดร์แลง ที่เพิ่งย้ายมาจากเซาแธมป์ตัน โดยมี แอชลีย์ ยัง, เมมฟิส เดปาย และ ฆวน มาตา ทำเกมรุกสนับสนุน เวย์น รูนีย์ กองหน้าตัวเป้า,เปิดฉากครึ่งแรกรูปเกมก็เป็นไปตามคาด ปิศาจแดงเป็นฝ่ายครองบอลได้มากกว่า แต่การต่อบอลยังดูเนือยๆ ส่วน คลับ อเมริกา ก็ตั้งรับได้อย่างเหนียยวแน่นและรอโต้กลับเป็นระยะๆ แต่ก็เป็น ปิศาจแดง ที่ได้เฮก่อนตั้งแต่ 5 นาทีแรก จากจังหวะที่ มาตา เปิดบอลเข้าเขตโทษให้ มอร์แกน ชไนเดอร์แลง ขึ้นโหม่งย้อยเสียบเสาไกลเข้าไปอย่างสวยงาม และเป็นประตูแรกของเขาในสีเสื้อของยูไนเต็ด ก่อนจะจบครึ่งแรกไปด้วยสกอร์นี้,ส่วนครึ่งหลัง ฟานกัล ใช้ระบบการเล่น 4-4-2 โดยใช้ผู้เล่นดาวรุ่งผสมกับชุดใหญ่ ผู้รักษาประตูใช้ ลินเดการ์ด แนวรับจากซ้ายไปขวาประกอบด้วย ไทเลอร์ แบล็คเกตต์, จอนนี อีแวนส์, ริส สมอลลิง และ แพดดี แม็คแนร์ ส่วนคู่มิดฟิลด์ใช้ บาสเตียน ชไวน์สไตเกอร์ กับ อันเดร์ เอร์เรรา ริมเส้นซ้ายขวาใช้ อันเดรียส เปย์เรรา กับ เจสซีย์ ลินการ์ด ขณะที่กองหน้าวาง เจมส์ วิลสัน จับคู่กับ อัดนาน ยานูไซ,รูปเกมในครึ่งหลังไม่ต่างจากครึ่งแรกเท่าไร ยูไนเต็ดครองบอลได้มากกว่า ชไวนี กับ เอร์เรรา ช่วยกันคุมจังหวะเกมในแดนกลางได้อย่างลงตัว ประคองแข้งดาวรุ่งได้ดี โดยช่วงต้นครึ่งแรก อันเดรียส เปย์เรรา โดดเด่นมากๆ ทางฝั่งซ้าย มีจังหวะได้ซัดด้วยเท่าซ้ายบอลหลุดเสาไกลไปนิดเดียว ขณะที่ ยานูไซ กับ เอร์เรรา ก็มีโอกาสทำประตูแต่ก็เฉี่ยวไปเฉี่ยวมาบวกกับโดนนายทวารของ คลับ อเมริกา เซฟไว้ได้ จากนั้นช่วงกลางครึ่งหลังเป็นยูไนเต็ดที่ต้องเป็นฝ่ายตั้งรับบ้างหลังโดน คลับ อเมริกา โหมบุกอยู่พักใหญ่ ซัดชนเสาไปหนึ่งที ก่อนที่สุดท้าย ยูไนเต็ด จะปิดเกมเอาชนะ คลับ อเมริกา ไปได้หวุดหวิด 1-0 เก็บ 3 แต้มสำเร็จ,สำหรับฟอร์มการเล่นในนัดนี้ โดดเด่นที่สุดขอยกให้ มอร์แกน ชไนเดร์แลง แข้งทีมชาติฝรั่งเศสรายนี้ เข้ามาทำให้แดนกลางของยูไนเต็ดดูสมดุลมากขึ้น แย่งบอลเยี่ยม เปิดบอลแม่น แถมสอดขึ้นมาทำประตูได้ด้วย,คนต่อมาคือ บาสเตียน ชไวน์สไตเกอร์ อดีตจอมทัพของ บาเยิร์น มิวนิก โดนแฟนบอลทีมอื่นแซวว่าเลยจุดพีคมาแล้ว ได้แสดงให้เห็นแล้วว่าคลาสบอลของเขายังสุดยอดเหมือนเดิม ตัดบอล เชื่อมเกม ลูกล่อลูกชนต่างๆ พี่แกขนออกมาใช้หมด สามารถเป็นแกนหลักในซีซั่นใหม่นี้ได้ไม่ยาก,ขณะที่ มัตเตโอ ดาร์เมียน แบ็กขวาทีมชาติอิตาลี ถือว่าทำได้ดีเอามากๆ ในเกมนี้ทั้งที่เป็นเกมแรก โดดเด่นทั้งเกมรับเกมและเกมรุก อาจมีตื่นเต้นบ้างแต่ก็แทบจะไม่มีข้อผิดพลาดให้เห็น,ส่วนในรายของ เมมฟิส เดปาย โดนจับมาเล่นตำแหน่งไม่ถนัดเลยโชว์ฟอร์มได้ไม่เต็มที่ เพราะเจ้าตัวถนัดริมเส้นมากกว่า,การประเดิมนัดแรกของยูไนเต็ดในเกมปรีซีซั่นแม้จะไม่หวือหวามากนัก แต่สิ่งสำคัญที่สุดคือการคว้าชัยชนะ,เชื่อได้เลยว่าหากนักเตะใหม่เริ่มปรับตัวได้และเล่นเข้าขากันมากขึ้น ปิศาจแดง ชุดนี้จะน่ากลัวไม่น้อยเลย อย่าลืมตามเชียร์ปิศาจแดงกันต่อ โดยนัดต่อไปจะพบกับ ซานโฮเซ เอิร์ธเควกส์ ในวันที่ 21 ก.ค. นี้,PUN ABBEYROAD
ประเดิมศึกอินเตอร์เนชั่นแนล แชมเปียนส์ คัพ 2015 อย่างสวยหรูด้วยการเอาชนะ คลับ อเมริกา ทีมดังจากเม็กซิโก ไป1-0 สำหรับปิศาจแดง แมนเชสเตอร์ ยูไนเต็ด ช่วยเรียกความมั่นใจให้กับทีมของ หลุยส์ ฟาน กัล  ได้ไม่น้อยเลย
4สุดยอดพรีเมียร์ลีก,แมนฯยู,แมนยูฯ,แมนเชสเตอร์ ยูไนเต็ด,โฟร์แฟน,ข่าวกีฬา,ข่าว,ไทยรัฐออนไลน์